În anii anteriori, am fost implicați mai mult în tranzacții de credite neperformante, iar  înainte de 2007 eram cel mai mare finanțator bilateral pentru statul român prin Ministerul Finanțelor, pentru companiile de stat sau pentru municipalități." Între noiembrie 2016 și decembrie 2017 Deutsche Bank a fost implicată în tranzacții cu companii private din România, care au depășit 2 miliarde de euro: vânzarea de obligațiuni în euro pentru RCS & RDS/Digi, listarea Digi la Bursă, vânzarea de obligațiuni și acțiuni pentru Globalworth, cel mai mare proprietar de clădiri de birouri din România, și surpriza finalului de an, vânzarea unui pachet de acțiuni în Bitdefender într-o tranzacție care a evaluat compania românească la peste 600 de milioane de dolari.